Øygard kuttet forsvarstale
Da saken var oppe i tingretten, begynte Rune Øygard med å lese opp en lengre tale han hadde skrevet. Denne gangen gjorde han det ikke, til aktors overraskelse. Da 53-åringen satte seg i vitneboksen, sa han at han ikke ville gi noen fri forklaring. I stedet skal aktor stille spørsmål til ham. - Det var jeg ikke forberedt på...men jeg skal nok klare det, sa aktor Thorbjørn Klundseter nølende. Øygard har hele tiden nektet straffskyld og sier han ikke har forgrepet seg på den nå 17 år gamle jenta. VG Direkte:Følg rettsdagen herEtter at aktor stilte ham spørsmål om da han først traff jenta, begynte Øygard med å tilbakevise deler av det jenta har forklart. - Jeg vil understreke at det ikke var vi som inviterte henne til oss, det var hun som inviterte seg selv, sier han. Han forklarer seg med klar og tydelig stemme og forteller at den nå 17 år gamle jenta etter hvert ble som et barn for dem.Rune Øygard måtte tirsdag flytte seg til et annet rom mens tenåringsjenta forklarte seg. Han fulgte da svarene hennes fra presserommet, to etasjer ned i tinghuset på Hamar. Tidligere i dag satt han igjen på skrå bak jenta, noterer på blokken og fulgte med på det som blir sagt i vitneboksen. Nå er det altså han selv som sitter der.Rune Øygard ble dømt til fire års fengsel for gjentatte overgrep mot den nå 17 år gamle jenta i tingretten. Han erkjenner ikke straffskyld og saken er anket til lagmannsretten. Den går nå i Eidsivating lagmannsrett på Hamar, som har satt av resten av mai til den omfattende saken.
Øygard ville ikke lese opp noen forsvarstale, slik han gjorde i tingretten.